ΕΣΩΤΕΡΙΚΟΣ ΚΑΝΟΝΙΣΜΟΣ

(ΑΝΑΘΕΩΡΗΜΕΝΗ ΕΚΔΟΣΗ)

Υιοθετήθηκε από την Οικονομική και Κοινωνική Επιτροπή κατά την 107η σύνοδο ολομέλειάς της που πραγματοποιήθηκε στις 29 και 30 Οκτωβρίου 1972 και εγκρίθηκε από το Συμβούλιο των Ευρωπαϊκών Κοινοτήτων στις συνεδριάσεις του της 15ης Ιανουαρίου 1973, 4ης Μαρτίου και 13ης Ιουνίου 1974

ιΑρχισε να ισχύει στο σύνολό του στις 13 Ιουνίου 1974

Δημοσιεύθηκε στην Επίσημη Εφημερίδα των Ευρωπαϊκών Κοινοτήτων αριθ. L 228

της 19ης Αυγούστου 1974

Αναθεωρήθηκε όσον αφορά τα άρθρα 5, 16 (16α), 43 και 55

Που δημοσιεύθηκαν στην Επίσημη Εφημερίδα των Ευρωπαϊκών Κοινοτήτων αριθ. L 366

της 31ης Δεκεμβρίου 1980, αριθ. L 127 της 13ης Μαΐου 1981 και αριθ. L 19 της 27ης Ιανουαρίου 1982

Αναθεωρήθηκε όσον αφορά τα άρθρα 5, 8, 9, 10, 11, 12, 14, 24, 27, 28, 29, 30,

31, 34, 37, 38, 39, 43, 44, 46, 50 και 52

Που εγκρίθηκαν από το Συμβούλιο στις συνεδριάσεις του της 10ης και 11ης Μαρτίου και της 8ης

Σεπτεμβρίου 1986

Άρχισε να ισχύει στο σύνολό του τον Σεπτέμβριο 1986

(86/605/ΕΟΚ, Ευρατόμ)

ΤΙΤΛΟΣ Ι

ΟΡΓΑΝΩΣΗ ΤΗΣ ΟΙΚΟΝΟΜΙΚΗΣ ΚΑΙ ΚΟΙΝΩΝΙΚΗΣ ΕΠΙΤΡΟΠΗΣ

ΚΕΦΑΛΑΙΟ Ι

ΕΝΑΡΞΗ ΤΩΝ ΕΡΓΑΣΙΩΝ ΤΗΣ ΟΚΕ

Άρθρο 1

Η δραστηριότητα της Οικονομικής και Κοινωνικής Επιτροπής ασκείται ανά τετραετείς περιόδους.

Η Οικονομική και Κοινωνική Επιτροπή συγκαλείται μετά από κάθε τετραετή ανανέωση από το πρεσβύτερο μέλος της μέσα σε προθεσμία ενός μήνα το αργότερο μετά από την ανακοίνωση στα μέλη της του διορισμού τους από το

Συμβούλιο. Χρέη Προέδρου στην πρώτη συνεδρίαση ασκεί το πρεσβύτερο από τα παρόντα μέλη, το οποίο επικουρούν τέσσερα από τα νεότερα στην ηλικία μέλη και ο Γενικός Γραμματέας της ΟΚΕ οι οποίοι και απαρτίζουν το προσωρινό Προεδρείο.

Άρθρο 2

Κατά τη συνεδρίαση αυτή, ο προσωρινός Πρόεδρος ενημερώνει την ΟΚΕ για την ανακοίνωση που του έχει διαβιβάσει το Συμβούλιο σχετικά με το διορισμό των μελών της Οικονομικής και Κοινωνικής Επιτροπής και κηρύσσει την έναρξη των εργασιών της για τη νέα τετραετή περίοδο.

ΚΕΦΑΛΑΙΟ ΙΙ

ΠΡΟΕΔΡΕΙΟ

Άρθρο 3

Εκλογή για την πρώτη διετία

Κατά τη διάρκεια της πρώτης συνεδρίασης, που πραγματοποιείται σύμφωνα με το άρθρο 1, η Οικονομική και Κοινωνική Επιτροπή που συγκαλείται από το προσωρινό Προεδρείο εκλέγει, για δύο χρόνια, που υπολογίζονται από την ημερομηνία έναρξης των εργασιών της που αναφέρεται στο άρθρο 2, το Προεδρείο της.

Το προσωρινό Προεδρείο ασκεί καθήκοντα μέχρις ότου αναγγελθεί το αποτέλεσμα της εκλογής του Προεδρείου της Οικονομικής και Κοινωνικής Επιτροπής. Καμία συζήτηση δεν μπορεί να πραγματοποιηθεί κατά την πρώτη αυτή συνεδρίαση, εκτός αν έχει σχέση με την εκλογή του Προεδρείου της ΟΚΕ.

Άρθρο 4

Εκλογή για τη δεύτερη διετία

Η συνεδρίαση στην οποία πραγματοποιείται η εκλογή του Προεδρείου για τα δύο τελευταία χρόνια της τετραετούς περιόδου συγκαλείται από τον απερχόμενο Πρόεδρο. Πραγματοποιείται στην αρχή της συνόδου του μήνα κατά τον οποίο λήγει η θητεία του πρώτου Προεδρείου και προεδρεύεται από τον απερχόμενο Πρόεδρο ή τον αναπληρωτή του.

Άρθρο 5

Σύνθεση

Το Προεδρείο της Οικονομικής και Κοινωνικής Επιτροπής απαρτίζεται από τον Πρόεδρο, δύο Αντιπροέδρους και 27 μέλη.

Η σύνθεση του Προεδρείου αντικατοπτρίζει την εκπροσώπηση των κρατών μελών και των διαφόρων κατηγοριών της οικονομικής και κοινωνικής ζωής που αντιπροσωπεύονται στην ΟΚΕ σύμφωνα με τις συνθήκες.

Ο Πρόεδρος εκλέγεται εναλλάξ μεταξύ των μελών που εκπροσωπούν τους εργοδότες, τους εργαζόμενους και τους άλλους κλάδους της οικονομικής και κοινωνικής ζωής, εκτός αν η ΟΚΕ έχει εκφράσει προηγουμένως αντίθετη γνώμη με πλειοψηφία τριών τετάρτων των μελών της.

Οι αντιπρόεδροι εκλέγονται μεταξύ των μελών που εκπροσωπούν τις κατηγορίες της οικονομικής και κοινωνικής ζωής στις οποίες δεν ανήκει ο Πρόεδρος.

Τα καθήκοντα Προέδρου, Αντιπροέδρου και μέλους του Προεδρείου είναι ασυμβίβαστα με τα καθήκοντα προέδρου τμήματος.

Ο Πρόεδρος και οι Αντιπρόεδροι δεν μπορούν να επανεκλεγούν στα αντίστοιχα αξιώματα επί διετία μετά τη λήξη μιας πρώτης διετούς θητείας, εκτός αν χρειασθεί να γίνει η παρέκκλιση που προβλέπεται στο τρίτο εδάφιο του παρόντος άρθρου.

Άρθρο 6

Διαδικασία εκλογής

Η Οικονομική και Κοινωνική Επιτροπή μπορεί, για την κατάρτιση των καταλόγων των υποψηφίων, να συγκροτήσει από μέλη της προπαρασκευαστική επιτροπή της οποίας η σύνθεση αντικατοπτρίζει την εκπροσώπηση των κρατών μελών και των διαφόρων κατηγοριών της οικονομικής και κοινωνικής ζωής που αντιπροσωπεύονται στην ΟΚΕ.

Η επιτροπή αυτή στην οποία ανατίθεται η προκαταρκτική εξέταση των υποψηφιοτήτων, μπορεί να υποβάλει στην Οικονομική και Κοινωνική Επιτροπή, σύμφωνα με τις διατάξεις του άρθρου 5, προτάσεις υποψηφιοτήτων. Σε κάθε περίπτωση υποχρεούται να υποβάλει στην ολομέλεια όλες τις υποψηφιότητες που έχει δεχθεί, εφόσον οι ενδιαφερόμενοι δεν τις αποσύρουν.

Η Οικονομική και Κοινωνική Επιτροπή αποφασίζει για όλες τις υποψηφιότητες σύμφωνα με τις διατάξεις του παρόντος άρθρου.

Η Οικονομική και Κοινωνική Επιτροπή προβαίνει στην εκλογή του Προέδρου, ενδεχομένως με διαδοχικές ψηφοφορίες. Ο υποψήφιος πρέπει να συγκεντρώσει τουλάχιστον τα τρία τέταρτα των εγκύρων ψήφων στην πρώτη ψηφοφορία ή την απόλυτη πλειοψηφία στις μεταγενέστερες.

Η Οικονομική και Κοινωνική Επιτροπή προβαίνει στην εκλογή των δύο Αντιπροέδρων, ενδεχομένως με διαδοχικές ψηφοφορίες. Οι υποψήφιοι πρέπει να συγκεντρώσουν τουλάχιστον το ήμισυ των εγκύρων ψήφων στην πρώτη ψηφοφορία ή το ένα τρίτο στις μεταγενέστερες. Σε περίπτωση ισοψηφίας, εκλέγεται ο πιο ηλικιωμένος υποψήφιος.

Η Οικονομική και Κοινωνική Επιτροπή προβαίνει στην εκλογή των άλλων μελών του Προεδρείου, ενδεχομένως με διαδοχικές ψηφοφορίες. Εκλέγονται οι υποψήφιοι που συγκεντρώνουν τον μεγαλύτερο αριθμό και τουλάχιστον το ένα τέταρτο των εγκύρων ψήφων. Σε περίπτωση ισοψηφίας εκλέγεται ο πιο ηλικιωμένος υποψήφιος.

Ο κατάλογος με τα ονόματα του Προέδρου, των δύο Αντιπροέδρων και των άλλων εκλεγμένων μελών, υποβάλλεται κατόπιν σε γενική ψηφοφορία και πρέπει να συγκεντρώσει τουλάχιστον τα δύο τρίτα των εγκύρων ψήφων.

Στην περίπτωση που ο αριθμός των υποψηφιοτήτων είναι ίσος με τον αριθμό των εδρών που θα πληρωθούν, η ΟΚΕ προβαίνει απευθείας στη γενική ψηφοφορία για το σύνολο του καταλόγου σύμφωνα με τους όρους του προηγουμένου εδαφίου.

Οι ψηφοφορίες που διεξάγονται κατ' εφαρμογή αυτού του άρθρου είναι μυστικές. Εκχώρηση του δικαιώματος ψήφου δεν είναι δυνατή.

Ο αριθμός των ονομάτων που αναγράφονται στα ψηφοδέλτια που κατατίθενται για την ψηφοφορία δεν πρέπει να υπερβαίνει τον αριθμό των εδρών που θα πληρωθούν. Στην αντίθετη περίπτωση τα ψηφοδέλτια αυτά είναι άκυρα.

Άρθρο 7

Αντικατάσταση

Σε περίπτωση παραίτησης ή θανάτου μέλους του Προεδρείου, καθώς και σε περίπτωση που ένα μέλος δεν μπορεί να ασκήσει τα καθήκοντά του, το μέλος αυτό αντικαθίσταται για την υπόλοιπη θητεία σύμφωνα με τους όρους που προβλέπονται στα άρθρα 5 και 6 του παρόντος κανονισμού.

Άρθρο 8

Καθήκοντα και σύγκληση

Το Προεδρείο καθορίζει με οδηγίες τις λεπτομέρειες εφαρμογής των διατάξεων του παρόντος κανονισμού.

Με τον ίδιο τρόπο καθορίζει την οργάνωση και την εσωτερική λειτουργία της Οικονομικής και Κοινωνικής Επιτροπής.

Προετοιμάζει, οργανώνει και συντονίζει τις εργασίες της ολομέλειας και των διαφόρων οργάνων της ΟΚΕ.

Παρακολουθεί ιδίως τις εργασίες των τμημάτων και των υποεπιτροπών, φροντίζει για την τήρηση των προθεσμιών και λαμβάνει γνώση των αποτελεσμάτων των εργασιών αυτών πριν υποβληθούν στην ολομέλεια.

Το Προεδρείο μπορεί να συγκροτήσει από μέλη του ειδικές ομάδες για την εξέταση κάθε θέματος της αρμοδιότητάς του και ιδιαίτερα στον τομέα του προϋπολογισμού.

Σε περίπτωση ανάγκης και τουλάχιστον δύο φορές το χρόνο, το Προεδρείο συνεδριάζει με τους προέδρους των ομάδων και των τμημάτων. Οι πρόεδροι των τμημάτων μπορούν να ζητήσουν να εκθέσουν τις απόψεις τους στο Προεδρείο όταν ενδιαφέρονται για ένα σημείο της ημερήσιας διάταξής του.

Το Προεδρείο εξετάζει τακτικά τη συνέχεια που δίδεται στις γνωμοδοτήσεις που εκδίδει η ΟΚΕ και πληροφορεί σχετικά την ολομέλεια με έκθεσή του, την οποία της υποβάλλει ο Πρόεδρος μια φορά τουλάχιστον πριν από τη λήξη της θητείας του.

Το Προεδρείο συγκαλείται από τον Πρόεδρό του είτε αυτεπάγγελτα, είτε μετά από αίτηση δέκα μελών του.ΚΕΦΑΛΑΙΟ ΙΙΙ

ΠΡΟΕΔΡΙΑ

Άρθρο 9

Ο Πρόεδρος της ΟΚΕ διευθύνει τις εργασίες της υπό τους όρους του παρόντος κανονισμού και σύμφωνα με τις συνθήκες.

Ο Πρόεδρος είναι αρμόδιος για τις εξωτερικές σχέσεις της ΟΚΕ.

Ο Πρόεδρος ενημερώνει την ολομέλεια για τα διαβήματα και τις ενέργειες που πραγματοποιούνται εξ ονόματός της στο διάστημα μεταξύ των συνόδων.

Επειδή οι Αντιπρόεδροι τον αναπληρώνουν σε περίπτωση απουσίας, ο Πρόεδρος τους ενημερώνει τακτικά για τα τρέχοντα προβλήματα. Σε περίπτωση απουσίας του Προέδρου και των Αντιπροέδρων, χρέη Προέδρου ασκεί το πρεσβύτερο μέλος του Προεδρείου.ΚΕΦΑΛΑΙΟ IV

ΤΜΗΜΑΤΑ

Άρθρο 10

Η Οικονομική και Κοινωνική Επιτροπή, μετά από πρόταση του Προεδρείου ή τουλάχιστον 35 μελών, μπορεί, αν χρειασθεί, να συστήσει, στους τομείς που καλύπτονται από τη συνθήκη για την ίδρυση της Ευρωπαϊκής Οικονομικής Κοινότητας και τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και άλλα τμήματα εκτός από εκείνα που προβλέπονται από τις συνθήκες.

Η ΟΚΕ συγκροτεί τα τμήματα κατά την πρώτη της σύνοδο μετά από κάθε τετραετή ανανέωση.

Άρθρο 11

Σύνθεση

Ο αριθμός των μελών και η γενική σύνθεση των τμημάτων καθορίζονται από την Οικονομική και Κοινωνική Επιτροπή μετά από πρόταση του Προεδρείου, με βάση τη δίκαιη εκπροσώπηση των κρατών μελών και των διαφόρων κλάδων της οικονομικής και κοινωνικής ζωής που αντιπροσωπεύονται στην ΟΚΕ.

Κάθε τμήμα περιλαμβάνει 35 κατά κατώτατο και 72 κατ'

ανώτατο όριο μέλη.

Άρθρο 12

Ορισμός των μελών

Εκτός από τον Πρόεδρο, κάθε μέλος της Οικονομικής και Κοινωνικής Επιτροπής πρέπει να είναι μέλος ενός τμήματος.

Κανένα μέλος δεν μπορεί να ανήκει σε περισσότερα από τρία τμήματα, εκτός αν το Προεδρείο επιτρέψει παρέκκλιση η οποία δικαιολογείται από την ανάγκη να εξασφαλισθεί η δίκαιη εκπροσώπηση των κρατών μελών.

Τα μέλη κάθε τμήματος ορίζονται από την ΟΚΕ ανάλογα με τις ειδικές γνώσεις και ικανότητές τους, για περίοδο 2 ετών, που μπορεί να ανανεωθεί. Οι υποψηφιότητες, που υποβάλ-

λονται από πέντε τουλάχιστον μέλη, ανακοινώνονται στο Προεδρείο, που τις διαβιβάζει στην ολομέλεια.

Η αντικατάσταση ενός μέλους τμήματος πραγματοποιείται υπό τους ίδιους όρους όπως και ο ορισμός του.

Άρθρο 13

Προεδρείο

Το προεδρείο ενός τμήματος αποτελείται, ανάλογα με τον αριθμό των μελών του, από έξι ή εννέα μέλη, στα οποία συμπεριλαμβάνεται ο πρόεδρος και δύο αντιπρόεδροι.

Ο πρόεδρος, οι αντιπρόεδροι και τα άλλα μέλη του προεδρείου εκλέγονται για δύο χρόνια από τα μέλη του τμήματος. Η εκλογή γίνεται με μυστική ψηφοφορία. Οι υποψήφιοι πρέπει να συγκεντρώσουν την απόλυτη πλειοψηφία των έγκυρων ψήφων στον πρώτο γύρο ή τη σχετική πλειοψηφία στο δεύτερο, εκτός αν τα μέλη ομόφωνα αποφασίσουν διαφορετικά.

Η εκλογή των προέδρων και των άλλων μελών των προεδρείων των τμημάτων επικυρώνεται από την Οικονομική και Κοινωνική Επιτροπή.

Ο Πρόεδρος και τα άλλα μέλη του Προεδρείου μπορούν να επανεκλεγούν.

Άρθρο 14

Καθήκοντα - Εισηγητές - Ομάδες μελέτης

ιΕργο των τμημάτων είναι να επεξεργάζονται γνωμοδοτήσεις και, αν είναι αναγκαίο, να εκπονούν τις σχετικές εισηγητικές εκθέσεις, μελέτες ή ενημερωτικές εκθέσεις για τα θέματα που τους έχουν ανατεθεί, σύμφωνα με τις διατάξεις των άρθρων 22, 23 ή 24 του παρόντος κανονισμού.

Για την εμπεριστατωμένη εξέταση των θεμάτων τα οποία τους ανατίθενται και για την προετοιμασία των σχετικών εγγράφων, τα τμήματα ορίζουν έναν εισηγητή, τον οποίο επικουρούν, ενδεχομένως, συνεισηγητές.

Αν χρειαστεί, τα τμήματα μπορούν, επιπλέον, να συστήσουν από μέλη τους ομάδες μελέτης, των οποίων ορίζουν τον πρόεδρο και τα λοιπά μέλη.

Άρθρο 15

Εμπειρογνώμονες

Αν κριθεί απαραίτητο για τη διεξαγωγή των εργασιών, το τμήμα μπορεί, με δική του πρωτοβουλία ή μετά από πρόταση του προεδρείου του και με την έγκριση του Προέδρου της Οικονομικής και Κοινωνικής Επιτροπής, να επιτρέψει στον εισηγητή και στους συνεισηγητές να ζητήσουν ο καθένας τη

βοήθεια προσώπου το οποίο, ως εμπειρογνώμονας και λόγω της εμπειρίας ή των γνώσεών του, είναι ιδιαίτερα κατάλληλο να δώσει πληροφορίες για τα εξεταζόμενα θέματα.

Σε περίπτωση ανάγκης, ύστερα από πρόταση του προεδρείου του τμήματος, είναι δυνατό να διοριστούν τρεις κατ' ανώτατο όριο πρόσθετοι εμπειρογνώμονες.

Τα καθήκοντα των εμπειρογνωμόνων λήγουν όταν ολοκληρωθούν οι εργασίες του τμήματος. Τα καθήκοντα του εμπειρογνώμονα του εισηγητή λήγουν όταν περατωθεί η εξέταση του κειμένου από την ολομέλεια.

Τα έξοδα ταξιδιού και διαμονής επιστρέφονται στους εμπειρογνώμονες που διορίζονται σύμφωνα με τις διατάξεις του παρόντος άρθρου.

Άρθρο 16

Αναπληρωτής

Αν ένα μέλος της OKE κωλύεται να λάqει μέρος στις εργασίες της, μπορεί να εκπροσωπηθεί από έναν αναπληρωτή στις εργασίες των ομάδων μελέτης στις οποίες συμμετέχει.

Το όνομα και η ιδιότητα του αναπληρωτή που επιλέγει το μέλος της OKE πρέπει να γνωστοποιηθούν στο Προεδρείο για έγκριση.

Ο αναπληρωτής πρέπει να προέρχεται από το ίδιο κράτος μέλος και να ανήκει στην ίδια κατηγορία της οικονομικής και κοινωνικής ζωής όπως και το μέλος της OKE, το οποίο μπορεί οποτεδήποτε να θέσει τέρμα στα καθήκοντα του αναπληρωτή, είτε με δική του πρωτοqουλία είτε ύστερα από αίτηση του αναπληρωτή. Στην περίπτωση αυτή, πληροφορεί σχετικά το Προεδρείο. Τα καθήκοντα του αναπληρωτή λήγουν οπωσδήποτε όταν λήξουν και τα καθήκοντα του μέλους της OKE.

Ο αναπληρωτής συμμετέχει στις εργασίες ύστερα από πρωτοqουλία του απόντος μέλους το οποίο και πληροφορεί σχετικά τον πρόεδρο της ενδιαφερόμενης ομάδας μελέτης σύμφωνα με το άρθρο 48 του παρόντος κανονισμού.

Ασκεί στις ομάδες μελέτης τα ίδια καθήκοντα όπως και το μέλος που αναπληρώνει.

Άρθρο 16α

Βοηθός

Τα μέλη των τμημάτων και των ομάδων μελέτης μπορούν να συνοδεύονται από έναν qοηθό, που συμμετέχει στις εργασίες

χωρίς δικαίωμα ψήφου όσον αφορά τις εργασίες των τμημάτων. Το όνομα και η ιδιότητα του qοηθού πρέπει να γνωστοποιούνται στον πρόεδρο του τμήματος ή της ομάδας μελέτης

για να δοθεί η έγκρισή του πριν από την εξέταση του θέματος στο οποίο έχει ζητηθεί η συμμετοχή του.

Τα μέλη των τμημάτων ή των ομάδων μελέτης μπορούν να συνοδεύονται από τους αναπληρωτές τους που στην περίπτωση αυτή ενεργούν ως qοηθοί.ΚΕΦΑΛΑΙΟ V

ΥΠΟΕΠΙΤΡΟΠΕΣ

Άρθρο 17

Σύσταση Αποστολή Σύνθεση

Η Οικονομική και Κοινωνική Επιτροπή μπορεί να συνιστά από μέλη της, με πρωτοqουλία του Προεδρείου της, υποεπιτροπές για να επεξεργάζονται σχέδια γνωμοδοτήσεων και να εκπονούν εκθέσεις (που υποqάλλονται στην ολομέλεια) για θέματα γενικού χαρακτήρα ή για ορισμένα προqλήματα που εμπίπτουν ταυτόχρονα στην αρμοδιότητα δύο τουλάχιστον τμημάτων.

Στο διάστημα μεταξύ των συνόδων, το Προεδρείο μπορεί, με την προϋπόθεση να έχει έγκριση της ολομέλειας, να προqεί στη σύσταση υποεπιτροπών. Κάθε υποεπιτροπή μπορεί να συσταθεί για μια μόνο υπόθεση. Παύει να υφίσταται όταν η OKE υιοθετήσει τη γνωμοδότηση που επεξεργάσθηκε.

Για τη σύνθεση των υποεπιτροπών λαμqάνεται υπόψη η εκπροσώπηση των κρατών μελών και των διαφόρων κλάδων της οικονομικής και κοινωνικής ζωής που αντιπροσωπεύονται στην Οικονομική και Κοινωνική Επιτροπή.

Αν ένα πρόqλημα εμπίπτει στην αρμοδιότητα δύο τουλάχιστον τμημάτων, η υποεπιτροπή συγκροτείται από μέλη των ενδιαφερόμενων τμημάτων.

Οι κανόνες που διέπουν τη λειτουργία των τμημάτων εφαρμόζονται κατ' αναλογία και στις υποεπιτροπές.ΚΕΦΑΛΑΙΟ VI

ΓΕΝΙΚΟΣ ΕΙΣΗΓΗΤΗΣ

Άρθρο 18

Η Οικονομική και Κοινωνική Επιτροπή μπορεί να ορίσει έναν γενικό εισηγητή για κάθε θέμα που εξετάζει.ΚΕΦΑΛΑΙΟ VII

ΟΜΑΔΕΣ

Άρθρο 19

Τα μέλη της Οικονομικής και Κοινωνικής Επιτροπής μπορούν να συνιστούν οικειοθελώς ομάδες που εκπροσωπούν τους εργοδότες, τους εργαζόμενους και τους άλλους οικονομικούς και κοινωνικούς κλάδους.

Ο ρόλος και η λειτουργία των ομάδων καθορίζονται από το Προεδρείο της OKE, που εκδίδει τους σχετικούς κανόνες με μορφή διατάξεων εφαρμογής του παρόντος κανονισμού.ΤΙΤΛΟΣ ΙΙ

ΛΕΙΤΟΥΡΓΙΑ ΤΗΣ ΟΙΚΟΝΟΜΙΚΗΣ ΚΑΙ ΚΟΙΝΩΝΙΚΗΣ ΕΠΙΤΡΟΠΗΣ

ΚΕΦΑΛΑΙΟ Ι

ΔΙΑΒΟΥΛΕΥΣΗ ΤΩΝ ΑΛΛΩΝ ΚΟΙΝΟΤΙΚΩΝ ΟΡΓΑΝΩΝ

ΜΕ ΤΗΝ ΟΚΕ

Άρθρο 20

Σύγκληση

Η ΟΚΕ συγκαλείται από τον Πρόεδρό της για να καταρτίσει τις γνωμοδοτήσεις που ζητά το Συμβούλιο ή η Επιτροπή των Ευρωπαϊκών Κοινοτήτων.

Συγκαλείται από τον Πρόεδρό της, σε συνεργασία με το Προεδρείο, για να προετοιμάσει τη μελέτη των θεμάτων για τα οποία οι συνθήκες προβλέπουν ότι πρέπει ή μπορεί να γνωμοδοτήσει.

Συγκαλείται από τον Πρόεδρό της σε συνεργασία με το

Προεδρείο για να συνεχίσει την εξέταση των θεμάτων για τα οποία έχει ήδη γνωμοδοτήσει.

Μπορεί να συγκληθεί από τον Πρόεδρό της, μετά από πρόταση του Προεδρείου και με τη σύμφωνη γνώμη της πλειοψηφίας των μελών της, για να γνωμοδοτήσει, με δική της πρωτοβουλία, για όλα τα θέματα που αφορούν τους στόχους της Ευρωπαϊκής Οικονομικής Κοινότητας και της Ευρωπαϊκής Κοινότητας Ατομικής Ενέργειας.

Άρθρο 21

Αιτήσεις γνωμοδότησης

Οι αιτήσεις γνωμοδότησης που προέρχονται από το Συμβούλιο ή την Επιτροπή απευθύνονται στον Πρόεδρο της ΟΚΕ. Ο Πρόεδρος, σε συνεργασία με το Προεδρείο, οργανώνει τις εργασίες της ΟΚΕ λαμβάνοντας υπόψη τις προθεσμίες που έχει τάξει το Συμβούλιο ή η Επιτροπή.ΚΕΦΑΛΑΙΟ ΙΙ

ΟΡΓΑΝΩΣΗ ΤΩΝ ΕΡΓΑΣΙΩΝ

Α. ΕΡΓΑΣΙΕΣ ΤΩΝ ΤΜΗΜΑΤΩΝ

Άρθρο 22

Διαδικασία ανάθεσης θέματος σε τμήμα

Για να καταρτισθεί μία γνωμοδότηση και να εκπονηθεί μία μελέτη ή μία ενημερωτική έκθεση, ο Πρόεδρος, με τη σύμφωνη γνώμη του Προεδρείου, ορίζει το τμήμα που είναι αρμόδιο για να προετοιμάσει τις σχετικές εργασίες. Αν το θέμα εμπίπτει αναντίρρητα στην αρμοδιότητα ενός τμήματος, ο ορισμός του τμήματος γίνεται από τον Πρόεδρο, που ενημερώνει σχετικά το Προεδρείο.

Ο Προέδρος γνωστοποιεί στον πρόεδρο του τμήματος που έχει ορισθεί για το χειρισμό του θέματος τη σχετική απόφαση καθώς και την προθεσμία μέσα στην οποία πρέπει να κατατεθούν τα έγγραφα που θα έχει εκπονήσει το τμήμα.

Ενημερώνει τα μέλη της Οικονομικής και Κοινωνικής Επιτροπής σχετικά με την αίτηση γνωμοδότησης που έχει υποβληθεί καθώς και με την ημερομηνία εγγραφής του θέματος στην ημερήσια διάταξη της συνόδου ολομέλειας.

Άρθρο 23

Συμπληρωματική ανάθεση θέματος

Σε εξαιρετικές περιπτώσεις ή αν το ζητήσει το τμήμα στο οποίο έχει ανατεθεί κατά κύριο λόγο το θέμα, ο Πρόεδρος μπορεί, με τη σύμφωνη γνώμη του Προεδρείου, να ζητήσει από ένα ή περισσότερα άλλα τμήματα να γνωμοδοτήσουν συμπληρωματικά για ένα ή περισσότερα σημεία του θέματος αυτού.

Μόνο το τμήμα στο οποίο έχει ανατεθεί το θέμα κατά κύριο λόγο είναι αρμόδιο για να κάνει σχετική εισήγηση στην ΟΚΕ. Πρέπει πάντως να επισυνάψει στη γνωμοδότησή του τη γνωμοδότηση κάθε τμήματος στο οποίο έχει ανατεθεί το θέμα συμπληρωματικά.

Σε περίπτωση που δεν έχει ληφθεί απόφαση σύμφωνα με το πρώτο εδάφιο του παρόντος άρθρου, κανένα τμήμα δεν μπορεί να ζητήσει τη γνωμοδότηση άλλου τμήματος για τα θέματα που του έχουν ανατεθεί.

Άρθρο 24

Διαδικασία ενημέρωσης

Η ΟΚΕ, ύστερα από πρόταση του Προεδρείου, μπορεί, χωρίς να θίγονται οι διατάξεις του άρθρου 20 τέταρτο εδάφιο, να αποφασίσει την εκπόνηση μιας ενημερωτικής έκθεσης για να εξετασθεί οποιοδήποτε θέμα σχετικό με το έργο που έχει ανατεθεί στην Ευρωπαϊκή Οικονομική Κοινότητα και στην Ευρωπαϊκή Κοινότητα Ατομικής Ενέργειας.

Η ενημερωτική έκθεση, που θα εκπονηθεί για τα μέλη της ΟΚΕ, μπορεί να διαβιβαστεί και στα άλλα κοινοτικά όργανα με απόφαση της ολομέλειας.

ίΑρθρο 25

Κοινές συνεδριάσεις

Τα τμήματα συνεδριάζουν χωριστά. Ωστόσο, ο Πρόεδρος, με τη σύμφωνη γνώμη του Προεδρείου, μπορεί να επιτρέψει σε ορισμένα τμήματα να συνεδριάσουν από κοινού αν το θεωρεί αναγκαίο για την επεξεργασία μιας γνωμοδότησης που έχει ζητηθεί ή αν το ζητήσει το τμήμα στο οποίο έχει ανατεθεί το θέμα κατά κύριο λόγο.

Άρθρο 26

Σύγκληση

Τα τμήματα στα οποία έχει ανατεθεί ένα θέμα, σύμφωνα με τις διατάξεις του παρόντος κανονισμού, συγκαλούνται από τον πρόεδρό τους.

Άρθρο 27

Προετοιμασία των συνεδριάσεων

Οι συνεδριάσεις των τμημάτων προετοιμάζονται από τους προέδρους των τμημάτων σε συνεργασία με το προεδρείο τους.

Το σχέδιο ημερήσιας διατάξης και τα άλλα έγγραφα των συνεδριάσεων διαβιβάζονται έγκαιρα στα μέλη των τμημάτων και, για ενημέρωση, σε όλα τα μέλη της Οικονομικής και Κοινωνικής Επιτροπής που το ζητούν.

Τις συνεδριάσεις διευθύνει ο πρόεδρος του τμήματος ή, σε περίπτωση απουσίας του, ένας από τους αντιπροέδρους.

Σε περίπτωση απουσίας του προέδρου και των αντιπροέδρων, χρέη προέδρου ασκεί το πρεσβύτερο μέλος του προεδρείου.

Άρθρο 28

Απαρτία

Τα τμήματα συνεδριάζουν έγκυρα αν είναι παρόντα ή αντιπροσωπεύονται περισσότερα από τα μισά τακτικά μέλη.

Αν δεν υπάρξει απαρτία, ο Πρόεδρος κηρύσσει τη λήξη της συνεδρίασης και ορίζει, σε χρόνο που θεωρεί πρόσφορο, αλλά κατά τη διάρκεια της ίδιας ημέρας νέα συνεδρίαση, η οποία διεξάγεται έγκυρα οποιοσδήποτε και αν είναι ο αριθμός των παρόντων ή αντιπροσωπευομένων μελών.

Άρθρο 29

Επεξεργασία της γνωμοδότησης

Το τμήμα επεξεργάζεται γνωμοδότηση και, εφόσον είναι αναγκαίο, εκπονεί εισηγητική έκθεση, με βάση το φάκελο

εργασίας που προετοίμασε ο εισηγητής ή η ομάδα μελέτης και, ενδεχομένως, τα έγγραφα που κατάρτισε το ή τα τμήματα στα οποία ανατέθηκε το θέμα συμπληρωματικά.

Άρθρο 30

Γνωμοδότηση και εισηγητική έκθεση

Η γνωμοδότηση του τμήματος περιέχει μόνο τα κείμενα που υιοθετήθηκαν από αυτό σύμφωνα με τη διαδικασία του άρθρου 45 του παρόντος κανονισμού.

Το κείμενο των τροπολογιών που απορρίφθηκαν επισυνάπτεται στη γνωμοδότηση μαζί με τα αποτελέσματα των σχετικών ψηφοφοριών, εφόσον ο αριθμός των ψήφων «υπέρ» αντιπροσωπεύει τουλάχιστον το ένα τέταρτο του συνόλου των έγκυρων ψήφων ή εφόσον πρόκειται για τροπολογία που αποτελεί στην ουσία αντιγνωμοδότηση.

Τη γνωμοδότηση συνοδεύουν η ενδεχόμενη εισηγητική έκθεση του τμήματος και, κατά περίπτωση, οι γνωμοδοτήσεις των τμημάτων στα οποία ανατέθηκε το θέμα συμπληρωματικά. Η εισηγητική έκθεση εκπονείται από τον εισηγητή σύμφωνα με τις αποφάσεις του τμήματος και περιλαμβάνει τις απόψεις που εκφράστηκαν κατά τις συζητήσεις. Αυτό πιστοποιείται με την προσυπογραφή του προέδρου. Αν ο πρόεδρος αρνηθεί να προσυπογράψει, καλείται να αποφασίσει το προεδρείο του τμήματος.

Άρθρο 31

Διαβίβαση των εισηγητικών εκθέσεων και γνωμοδοτήσεων

Η γνωμοδότηση του τμήματος και η ενδεχόμενη εισηγητική έκθεση, μαζί με τα έγγραφα που τις συνοδεύουν σύμφωνα με το άρθρο 30, διαβιβάζονται από τον πρόεδρο του τμήματος στον Πρόεδρο της ΟΚΕ και υποβάλλονται το συντομότερο δυνατό στην ολομέλεια από το Προεδρείο της. Τα έγγραφα αυτά πρέπει να σταλούν σε εύθετο χρόνο στα μέλη της ΟΚΕ.

Άρθρο 32

Πρακτικά

Για κάθε συνεδρίαση των τμημάτων τηρούνται συνοπτικά πρακτικά, τα οποία υποβάλλονται στο τμήμα για επικύρωση.

Άρθρο 33

Αναπομπή της γνωμοδότησης στο τμήμα

Ο Πρόεδρος, με τη σύμφωνη γνώμη του Προεδρείου ή της ολομέλειας, μπορεί να ζητήσει από ένα τμήμα νέα εξέταση του θέματος, αν κρίνει ότι δεν έχουν τηρηθεί οι διατάξεις του παρόντος κανονισμού σχετικά με τη διαδικασία επεξεργασίας των γνωμοδοτήσεων ή ότι είναι αναγκαία συμπληρωματική μελέτη του θέματος.

Β. ΠΡΟΠΑΡΑΣΚΕΥΑΣΤΙΚΕΣ ΕΡΓΑΣΙΕΣ

Άρθρο 34

Σύμφωνα με τις οδηγίες του τμήματος, ο εισηγητής, μόνος ή μαζί με την ομάδα μελέτης, εξετάζει το θέμα, συγκεντρώνει και κατατάσσει τα στοιχεία που αποτελούν τη βάση της γνωμοδότησης και της ενδεχόμενης εισηγητικής έκθεσης και ετοιμάζει το φάκελο εργασίας που διαβιβάζεται στον πρόεδρο του τμήματος.

Τις συνεδριάσεις της ομάδας μελέτης διευθύνει ο πρόεδρος, που ορίζεται από το τμήμα, σύμφωνα με το άρθρο 14. Σε περίπτωση απουσίας του, τον αντικαθιστά ένα από τα μέλη της ομάδας μελέτης, που ορίζεται είτε από τον ίδιο τον πρόεδρο είτε από τα άλλα μέλη της ομάδας.

Οι ομάδες μελέτης συνεδριάζουν έγκυρα αν είναι παρόν ή αντιπροσωπεύεται με αναπληρωτές τουλάχιστον το ένα τρίτο των τακτικών μελών.

Αν δεν υπάρξει απαρτία, ο πρόεδρος κηρύσσει τη λήξη της συνεδρίασης και ορίζει, σε χρόνο που θεωρεί πρόσφορο, αλλά κατά τη διάρκεια της ίδιας ημέρας, νέα συνεδρίαση, η οποία διεξάγεται έγκυρα οποιοσδήποτε και αν είναι ο αριθμός των παρόντων ή αντιπροσωπευομένων μελών.

Στις ομάδες μελέτης δεν διεξάγονται ψηφοφορίες.

Για κάθε συνεδρίαση των ομάδων μελέτης τηρούνται συνοπτικά πρακτικά, τα οποία τίθενται υπόψη του εισηγητή. Στα πρακτικά περιλαμβάνεται ιδίως ένας κατάλογος παρουσιών των τακτικών μελών ή αναπληρωτών, των εμπειρογνωμόνων και των βοηθών που συμμετείχαν στη συνεδρίαση.Γ. ΕΡΓΑΣΙΕΣ ΤΗΣ ΟΛΟΜΕΛΕΙΑΣ

Άρθρο 35

Σύνοδοι

Η ολομέλεια της Οικονομικής και Κοινωνικής Επιτροπής συνεδριάζει κατά τη διάρκεια των διαφόρων συνόδων.

Οι σύνοδοι, που συγκαλούνται σύμφωνα με τις διατάξεις του άρθρου 20 του παρόντος κανονισμού, πραγματοποιούνται, συνήθως, τις επτά τελευταίες ημέρες του μήνα.

Άρθρο 36

Προετοιμασία

Οι σύνοδοι προετοιμάζονται από τον Πρόεδρο σε συνεργασία με το Προεδρείο. Για να οργανώσει τις εργασίες, το Προεδρείο συνέρχεται πριν από κάθε σύνοδο και, ενδεχομένως, κατά τη διάρκειά της.

Άρθρο 37

Ημερήσια διάταξη

Χωρίς να θίγονται οι διατάξεις του άρθρου 46 του παρόντος κανονισμού σχετικά με την επείγουσα διαδικασία, το σχέδιο ημερήσιας διάταξης που καταρτίζει το Προεδρείο διαβιβάζεται από τον Πρόεδρο, δεκαπέντε τουλάχιστον ημέρες πριν από την έναρξη της συνόδου, σε όλα τα μέλη της ΟΚΕ καθώς και στο Συμβούλιο και στην Επιτροπή.

Το σχέδιο ημερήσιας διάταξης υποβάλλεται για έγκριση στην ολομέλεια κατά την έναρξη κάθε συνόδου. Το σχέδιο αυτό μπορεί να τροποποιηθεί από την ΟΚΕ μετά από αίτηση του Συμβουλίου ή της Επιτροπής ή ύστερα από πρόταση του Προεδρείου. Τα έγγραφα που είναι απαραίτητα για τη διεξαγωγή των συζητήσεων της ΟΚΕ αποστέλλονται στα μέλη της σύμφωνα με το άρθρο 31.

Άρθρο 38

Απαρτία

Η ΟΚΕ συνεδριάζει έγκυρα αν είναι παρόντα ή αντιπροσωπεύονται περισσότερα από τα μισά μέλη της.

Αν δεν υπάρξει απαρτία, ο Πρόεδρος κηρύσσει τη λήξη της συνεδρίασης και ορίζει νέα σε χρόνο που θεωρεί πρόσφορο αλλά κατά τη διάρκεια της ίδιας συνόδου. Η συνεδρίαση αυτή διεξάγεται έγκυρα οποιοσδήποτε και αν είναι ο αριθμός των παρόντων ή αντιπροσωπευόμενων μελών.

Άρθρο 39

Διεξαγωγή των εργασιών

Ο Πρόεδρος, με τη qοήθεια των Αντιπροέδρων, κηρύσσει την έναρξη της συνεδρίασης, διευθύνει τις συζητήσεις και μεριμνά για την τήρηση του κανονισμού.

Η Οικονομική και Κοινωνική Επιτροπή διασκέπτεται με qάση τις εργασίες του τμήματος που είναι αρμόδιο για να κάνει την εισήγηση σχετικά με το θέμα στην ολομέλεια.

Ο πρόεδρος του τμήματος εκθέτει συνοπτικά τη διαδικασία που ακολούθησε το τμήμα. Ο εισηγητής αναπτύσσει τη γνωμοδότηση που υιοθέτησε το τμήμα.

Κατόπιν, διεξάγεται γενική συζήτηση για τα θέματα που αποτελούν το αντικείμενο της γνωμοδότησης. Ο λόγος δίνεται στα μέλη της Οικονομικής και Κοινωνικής Επιτροπής που ζητούν από τον Προέδρο να μιλήσουν.

Μετά τη γενική συζήτηση, η Οικονομική και Κοινωνική Επιτροπή καταρτίζει τη γνωμοδότησή της με qάση το κείμενο της γνωμοδότησης του τμήματος και τις τροπολογίες που έχουν ενδεχομένως κατατεθεί για το κείμενο αυτό, σύμφωνα με τις διατάξεις του άρθρου 40 του παρόντος κανονισμού.

Εάν η γνωμοδότηση του τμήματος απορριφθεί, ο Πρόεδρος της ΟΚΕ, με τη σύμφωνη γνώμη της ολομέλειας, μπορεί να

αναπέμψει το θέμα για επανεξέταση στο αρμόδιο τμήμα ή να ορίσει έναν γενικό εισηγητή, ο οποίος υποqάλλει νέο σχέδιο γνωμοδότησης κατά τη διάρκεια της ίδιας συνόδου ή μιας επομένης συνόδου.

Αν ένα κείμενο υιοθετηθεί από το τμήμα χωρίς ψήφους κατά, το Προεδρείο μπορεί, με qάση τις πληροφορίες που του διαqιqάζει ο πρόεδρος του αρμόδιου τμήματος, σύμφωνα με το άρθρο 31 του παρόντος κανονισμού, να προτείνει στην ολομέλεια να ακολουθήσει τη διαδικασία χωρίς συζήτηση. Αν δεν υπάρχει αντίρρηση, εφαρμόζεται η διαδικασία αυτή.

Στο πλαίσιο αυτής της διαδικασίας, και αν δεν υπάρχει αντίρρηση, το αντίστοιχο κείμενο τίθεται σε ψηφοφορία με ανάταση του χεριού.

Άρθρο 40

Τροπολογίες

Οι τροπολογίες πρέπει να διατυπώνονται γραπτώς, να υπογράφονται από τους συντάκτες τους και να υποqάλλονται στον Πρόεδρο πριν από την έναρξη της συνόδου.

Ωστόσο, η ΟΚΕ μπορεί να επιτρέψει την κατάθεση τροπολογιών πριν από την έναρξη μιας συνεδρίασης αν έχουν υπογραφεί από πέντε τουλάχιστον μέλη.

Εκτός από την περίπτωση που η γνωμοδότηση ή η μελέτη του τμήματος διαqιqάζονται επειγόντως, οι τροπολογίες δεν μπορούν να κατατεθούν κατά τη συνεδρίαση παρά μόνον αν αποσκοπούν σε τροποποίηση του κειμένου που έχει γίνει κατά τη διάρκεια της συζήτησης και αν έχουν υπογραφεί από πέντε τουλάχιστον μέλη.

Πρέπει να διευκρινίζεται στις τροπολογίες το τμήμα του κειμένου που αφορούν και να παρατίθεται σύντομη αιτιολογία.

Ο Πρόεδρος της ΟΚΕ, σε συνεργασία με τον πρόεδρο και τον εισηγητή του αρμόδιου τμήματος, μπορεί να προτείνει στην ΟΚΕ, κατά την εξέταση των τροπολογιών, τις αναγκαίες προσαρμογές για τη συνοχή του τελικού κειμένου.

Άρθρο 41

Περάτωση των συζητήσεων

Ο Πρόεδρος, είτε με δική του πρωτοqουλία είτε μετά από αίτηση ενός μέλους, μπορεί να ζητήσει από την ΟΚΕ να αποφασίσει αν είναι σκόπιμο να περιορισθεί ο χρόνος ομιλίας, αν πρέπει να διακοπεί η συνεδρίαση ή να περατωθεί η συζήτηση. Μετά την περάτωση της συζήτησης, μπορεί να δοθεί ο λόγος μόνο μετά την ψηφοφορία για επεξήγηση ψήφου και μέσα στα χρονικά όρια που τάσσει ο Πρόεδρος.

Άρθρο 42

Πρακτικά

Για κάθε σύνοδο της Οικονομικής και Κοινωνικής Επιτροπής συντάσσονται πρακτικά που υποqάλλονται στην ΟΚΕ για επικύρωση.

Τα πρακτικά, στην οριστική τους μορφή, υπογράφονται από τον Πρόεδρο και το Γενικό Γραμματέα της ΟΚΕ.

Στα πρακτικά αυτά επισυνάπτονται:

α)

τα αναλυτικά πρακτικά των συζητήσεων της Οικονομικής και Κοινωνικής Επιτροπής σχετικά με την κατάρτιση των γνωμοδοτήσεων ή των μελετών, που περιλαμqάνουν ιδίως το κείμενο όλων των τροπολογιών που έχουν υποqληθεί σε ψηφοφορία και το αποτέλεσμα της ψηφοφορίας. ιΟταν οι ψηφοφορίες είναι ονομαστικές, αναγράφονται τα ονόματα των μελών που έλαqαν μέρος σ' αυτές

q)

οι γνωμοδοτήσεις των αρμοδίων τμημάτων

γ)

όλα τα έγγραφα που η Οικονομική και Κοινωνική Επιτροπή θεωρεί απαραίτητα για την κατανόηση των συζητήσεων.

Άρθρο 43

Γνωμοδοτήσεις

Οι γνωμοδοτήσεις της Οικονομικής και Κοινωνικής Επιτροπής αποτελούνται από δύο μέρη:

- την εισαγωγή, στην οποία παρατίθενται οι νομικές qάσεις, η διαδικασία που έχει ακολουθηθεί για την κατάρτισή της και η αιτιολογία,

- το δεύτερο μέρος, το οποίο περιλαμqάνει τη γνωμοδότηση για το σύνολο του θέματος που έχει εξετασθεί και τις ειδικές παρατηρήσεις για διάφορα σημεία του.

Επισυνάπτονται επίσης τα αποτελέσματα της ψηφοφορίας για το σύνολο του κειμένου της γνωμοδότησης. ιΟταν οι ψηφοφορίες είναι ονομαστικές αναγράφονται τα ονόματα των μελών που συμμετείχαν σ' αυτές.

Αν μια από τις ομάδες που έχουν συσταθεί στην ΟΚΕ ή μια από τις κατηγορίες της οικονομικής και κοινωνικής ζωής που αντιπροσωπεύονται σ' αυτή υποστηρίζει κατά ομοιό-

μορφο τρόπο διαφορετική θέση για ένα ζήτημα που εξετάζει η ολομέλεια, η θέση αυτή μπορεί να περιληφθεί συνοπτικά, μετά την ονομαστική ψηφοφορία, που κλείνει τη σχετική συζήτηση, σε σύντομη δήλωση που επισυνάπτεται στη γνωμοδότηση.

Το κείμενο και η αιτιολογία των τροπολογιών που δεν έγιναν δεκτές από την ολομέλεια επισυνάπτονται επίσης στη γνωμοδότηση με το αποτέλεσμα των σχετικών ψηφοφοριών, εφόσον ο αριθμός των ψήφων «υπέρ» αντιπροσωπεύει τουλάχιστον το ένα τέταρτο του συνόλου των έγκυρων ψήφων ή εφόσον πρόκειται για τροπολογία που αποτελεί στην ουσία αντιγνωμοδότηση.

Άρθρο 44

Διαqίqαση των γνωμοδοτήσεων και των πρακτικών

Οι γνωμοδοτήσεις της Οικονομικής και Κοινωνικής Επιτροπής καθώς και οι γνωμοδοτήσεις και οι ενδεχόμενες εισηγητικές εκθέσεις των τμημάτων και τα πρακτικά της συνόδου διαqιqάζονται στο Συμqούλιο και την Επιτροπή.

Εξάλλου, οι γνωμοδοτήσεις της Οικονομικής και Κοινωνικής Επιτροπής αποστέλλονται στα μέλη της το συντομότερο δυνατό μετά από κάθε σύνοδο. Τα πρακτικά διαqιqάζονται στα μέλη το συντομότερο δυνατό πριν από την επόμενη σύνοδο.ΤΙΤΛΟΣ ΙΙΙ

ΓΕΝΙΚΕΣ ΔΙΑΤΑΞΕΙΣ

ΚΕΦΑΛΑΙΟ Ι

ΤΡΟΠΟΣ ΨΗΦΟΦΟΡΙΑΣ

Άρθρο 45

ιΕγκυρες μορφές ψηφοφορίας είναι η υπερψήφιση, η καταψήφιση και η αποχή.

Τα κείμενα ή οι αποφάσεις της Οικονομικής και Κοινωνικής Επιτροπής και των οργάνων της υιοθετούνται με πλειοψηφία των ψήφων «υπέρ» και «κατά», εκτός αν ορίζεται διαφορετικά στον παρόντα κανονισμό.

Η ψηφοφορία διεξάγεται με ονομαστική κλήση, με ανάταση του χεριού ή με μυστική ψήφο.

Η ψηφοφορία με ονομαστική κλήση διεξάγεται υποχρεωτικά αν το ζητήσει το ένα τέταρτο των μελών που είναι παρόντα ή αντιπροσωπεύονται. Διεξάγεται επίσης αυτοδίκαια για κάθε γνωμοδότηση στο σύνολό της, εκτός αν τα παρόντα ή αντιπροσωπευόμενα μέλη λάqουν ομόφωνα αντίθετη απόφαση.

Ο Πρόεδρος μπορεί επίσης να ζητήσει τη διεξαγωγή ψηφοφορίας με ονομαστική κλήση για ένα θέμα για το οποίο έχει ήδη διεξαχθεί ψηφοφορία με ανάταση του χεριού, αν το αποτέλεσμα του φαίνεται αμφισqητούμενο ή αν κρίνει ότι πρέπει να καταγραφούν στα πρακτικά τα ονόματα των μελών που έχουν ψηφίσει.

Χωρίς να θίγονται οι διατάξεις των άρθρων 6 και 13, μυστική ψηφοφορία διεξάγεται αν το ζητήσει η πλειοψηφία των μελών που είναι παρόντα ή αντιπροσωπεύονται.ΚΕΦΑΛΑΙΟ ΙΙ

ΕΠΕΙΓΟΥΣΑ ΔΙΑΔΙΚΑΣΙΑ

Άρθρο 46

Επείγουσα διαδικασία στην Οικονομική και Κοινωνική Επιτροπή

Εκτός από τις περιπτώσεις που ο επείγων χαρακτήρας οφείλεται σε προθεσμία που τίθεται στην OKE από το Συμqούλιο ή την Επιτροπή, qάσει του άρθρου 198 δεύτερο εδάφιο της συνθήκης ΕΟΚ ή του άρθρου 170 δεύτερο εδάφιο της συνθήκης EKAE, η επείγουσα διαδικασία μπορεί να εφαρμοσθεί όταν ο Πρόεδρος διαπιστώσει ότι είναι αναγκαία για να υιοθετήσει η OKE έγκαιρα τις γνωμοδοτήσεις τις οποίες πρέπει να καταρτίσει.

Για επείγοντα θέματα που εκκρεμούν στην ολομέλεια της Οικονομικής και Κοινωνικής Επιτροπής, ο Πρόεδρος μπορεί, χωρίς να συνεννοηθεί προηγουμένως με το Προεδρείο, να λάqει αμέσως όλα τα αναγκαία μέτρα για τη διεξαγωγή των εργασιών της OKE, ενημερώνοντας όμως σχετικά τα μέλη του Προεδρείου.

Οι προθεσμίες που προqλέπονται για τη συνήθη διαδικασία μπορούν να μην τηρηθούν.

Τα μέτρα που παίρνει ο Πρόεδρος πρέπει να εγκριθούν από την ολομέλεια της Οικονομικής και Κοινωνικής Επιτροπής στην επόμενη σύνοδό της.

Άρθρο 47

Επείγουσα διαδικασία στα τμήματα

Αν το επείγον του θέματος οφείλεται στις προθεσμίες που έχουν ταχθεί σε ένα τμήμα, ο πρόεδρός του μπορεί, ύστερα από συμφωνία με τον Πρόεδρο της Οικονομικής και Κοινωνικής Επιτροπής και σε συνεργασία με το προεδρείο του τμήματος, να οργανώσει τις εργασίες του κατά παρέκκλιση των σχετικών διατάξεων του παρόντος κανονισμού.

Τα μέτρα που παίρνει ο πρόεδρος του τμήματος πρέπει να εγκριθούν από το τμήμα στην επόμενη συνεδρίασή του.ΚΕΦΑΛΑΙΟ ΙΙΙ

ΑΠΟΥΣΙΑ ΚΑΙ ΑΝΤΙΠΡΟΣΩΠΕΥΣΗ

Άρθρο 48

Απουσία

Αν ένα μέλος της Οικονομικής και Κοινωνικής Επιτροπής κωλύεται να παραστεί σε σύνοδο της ολομέλειας της OKE ή σε συνεδρίαση τμήματος ή ομάδας μελέτης, πρέπει να ενημερώσει προηγουμένως τον πρόεδρο του αντίστοιχου οργάνου.

Αν ένα μέλος της Οικονομικής και Κοινωνικής Επιτροπής απουσιάσει αδικαιολόγητα σε περισσότερες από τρεις διαδοχικές συνόδους χωρίς να αντιπροσωπευθεί, ο Πρόεδρος

μπορεί, αφού ζητήσει τη γνώμη του Προεδρείου και αφού καλέσει τον ενδιαφερόμενο να δικαιολογήσει την απουσία του, να ζητήσει από το Συμqούλιο να θέσει τέρμα στη θητεία του.

Αν ένα μέλος τμήματος απουσιάσει αδικαιολόγητα σε περισσότερες από τρεις διαδοχικές συνεδριάσεις χωρίς να αντιπροσωπευθεί, ο πρόεδρος του τμήματος μπορεί, αφού καλέσει τον ενδιαφερόμενο να δικαιολογήσει την απουσία του, να του ζητήσει να ορίσει αντικαταστάτη του στο τμήμα.

Άρθρο 49

Εκχώρηση του δικαιώματος ψήφου

Αν ένα μέλος της Οικονομικής και Κοινωνικής Επιτροπής κωλύεται να παραστεί σε σύνοδο ολομέλειας ή σε συνεδρίαση τμήματος μπορεί, αφού ενημερώσει προηγουμένως τον Πρόεδρο του αντίστοιχου οργάνου, να εκχωρήσει γραπτώς το δικαίωμα ψήφου του σε άλλο μέλος της Οικονομικής και Κοινωνικής Επιτροπής ή του τμήματος.

Σε κάθε μέλος μπορεί να εκχωρηθεί μ' αυτόν τον τρόπο μόνο μία ψήφος για τις συνεδριάσεις της ολομέλειας ή των τμημάτων.

Άρθρο 50

Αναπλήρωση

Αν ένα μέλος τμήματος ή ομάδας μελέτης κωλύεται να παραστεί σε μια συνεδρίαση μπορεί, αφού ενημερώσει γραπτώς τον πρόεδρο του αντίστοιχου οργάνου, να ορίσει ως αναπληρωτή του άλλο μέλος της ΟΚΕ.

Η εντολή αναπλήρωσης ισχύει μόνο για τη συνεδρίαση για την οποία έχει δοθεί.

Εξάλλου, κατά τη σύσταση μιας ομάδας μελέτης, οποιοδήποτε μέλος της μπορεί να ζητήσει να αντικατασταθεί από άλλο μέλος της ΟΚΕ. Η αντικατάσταση αυτή είναι αμετάκλητη και ισχύει μόνο για ένα συγκεκριμένο θέμα και για όλη τη διάρκεια των σχετικών εργασιών του τμήματος.ΚΕΦΑΛΑΙΟ IV

ΔΗΜΟΣΙΟΤΗΤΑ

Άρθρο 51

Δημοσίευση

Η Οικονομική και Κοινωνική Επιτροπή δημοσιεύει τις γνωμοδοτήσεις της στην Επίσημη Εφημερίδα των Ευρωπαϊκών Κοινοτήτων σύμφωνα με τον τρόπο που καθορίζουν το Συμβούλιο και η Επιτροπή μετά από συνεννόηση με το Προεδρείο της ΟΚΕ.

Η σύνθεση της Οικονομικής και Κοινωνικής Επιτροπής, του Προεδρείου της και των τμημάτων καθώς και όλες οι σχετικές μεταβολές δημοσιεύονται στην Επίσημη Εφημερίδα των Ευρωπαϊκών Κοινοτήτων.

Άρθρο 52

Δημοσιότητα των συνεδριάσεων

Οι σύνοδοι ολομέλειας της Οικονομικής και Κοινωνικής Επιτροπής είναι δημόσιες.

Με απόφαση της ολομέλειας, μετά από αίτηση του ενδιαφερόμενου κοινοτικού οργάνου ή ύστερα από πρόταση του Προεδρείου, ορισμένες συνεδριάσεις μπορούν να χαρακτηρισθούν εμπιστευτικές.

Οι υπόλοιπες συνεδριάσεις δεν είναι δημόσιες.

Ο Πρόεδρος της Οικονομικής και Κοινωνικής Επιτροπής μπορεί να χορηγήσει σε άτομα που προτείνει μια από τις ομάδες της ΟΚΕ δελτία ακροατή για τις συνόδους ολομέλειας, είτε διαρκή είτε για μία μόνο σύνοδο. Τα δελτία αυτά δεν ισχύουν για τις συζητήσεις εμπιστευτικού χαρακτήρα.

Άρθρο 53

Παράσταση του Συμβουλίου και της Επιτροπής

Τα μέλη του Συμβουλίου και της Επιτροπής μπορούν να παρίστανται στις συνεδριάσεις της Οικονομικής και Κοινωνικής Επιτροπής και των οργάνων της και να λαμβάνουν το λόγο.

Οι υπάλληλοι του Συμβουλίου και της Επιτροπής που έχουν σχετική εξουσιοδότηση μπορούν να παρίστανται στις συνεδριάσεις της Οικονομικής και Κοινωνικής Επιτροπής και των οργάνων της και να καλούνται από τον Πρόεδρο να απαντήσουν σε ερωτήσεις που τίθενται σ' αυτούς για θέματα της αρμοδιότητάς τους.ΚΕΦΑΛΑΙΟ V

ΤΙΤΛΟΣ, ΠΡΟΝΟΜΙΑ ΚΑΙ ΑΣΥΛΙΕΣ ΤΩΝ ΜΕΛΩΝ

Άρθρο 54

Τα μέλη της ΟΚΕ φέρουν τον τίτλο του Συμβούλου της Οικονομικής και Κοινωνικής Επιτροπής.

Στο άρθρο 10 του πρωτοκόλλου περί των προνομίων και ασυλιών, που αποτελεί παράρτημα των συνθηκών για την ίδρυση της ΕΟΚ και της ΕΚΑΧ, προβλέπονται τα προνόμια και οι ασυλίες των μελών της Οικονομικής και Κοινωνικής Επιτροπής.ΚΕΦΑΛΑΙΟ VI

ΛΗΞΗ ΤΗΣ ΘΗΤΕΙΑΣ ΤΩΝ ΜΕΛΩΝ

Άρθρο 55

Η θητεία των μελών της Οικονομικής και Κοινωνικής

Επιτροπής λήγει με την εκπνοή της τετραετούς περιόδου που ορίζεται από το Συμβούλιο κατά την ανανέωση της ΟΚΕ.

Η θητεία μέλους της ΟΚΕ λήγει μετά από παραίτηση, έκπτωση, θάνατο, ανώτερη βία ή αν συντρέξει ασυμβίβαστο.

Τα καθήκοντα μέλους της ΟΚΕ είναι ασυμβίβαστα με τα καθήκοντα μέλους κυβέρνησης ή εθνικού κοινοβουλίου, Οργάνου των Κοινοτήτων, του Ελεγκτικού Συνεδρίου, του Διοικητικού Συμβουλίου της Ευρωπαϊκής Τράπεζας Επενδύσεων και με τα καθήκοντα εν ενεργεία μόνιμου ή άλλου υπαλλήλου των Κοινοτήτων.

Η παραίτηση γνωστοποιείται με επιστολή στον Πρόεδρο της ΟΚΕ.

Η έκπτωση επέρχεται σύμφωνα με τις προϋποθέσεις του άρθρου 48 του παρόντος κανονισμού. Στην περίπτωση αυτή, το Συμβούλιο, αν αποφασίσει να θέσει τέρμα στη θητεία ενός συμβούλου, εφαρμόζει τη διαδικασία αντικατάστασης.

Στις περιπτώσεις παραίτησης, θανάτου, ανώτερης βίας ή ασυμβίβαστου, ο Πρόεδρος της ΟΚΕ διαβιβάζει σχετική έκθεση προς το Συμβούλιο με την οποία διαπιστώνεται η ύπαρξη κενής θέσης και εφαρμόζει τη διαδικασία αντικατάστασης. Ωστόσο, στην περίπτωση της παραίτησης, το μέλος που την υπέβαλε εξακολουθεί να ασκεί τα καθήκοντά του μέχρι την ημερομηνία από την οποία αρχίζει να ισχύει ο διορισμός του αντικαταστάτη του, εκτός αν δηλώσει το αντίθετο στην επιστολή παραίτησής του.

Σε όλες τις περιπτώσεις που προβλέπονται στο δεύτερο εδάφιο του παρόντος άρθρου, ο αντικαταστάτης διορίζεται για το υπόλοιπο της θητείας.ΚΕΦΑΛΑΙΟ VII

ΔΙΟΙΚΗΣΗ ΤΗΣ ΟΙΚΟΝΟΜΙΚΗΣ ΚΑΙ ΚΟΙΝΩΝΙΚΗΣ

ΕΠΙΤΡΟΠΗΣ

Άρθρο 56

Γενική γραμματεία

Την Οικονομική και Κοινωνική Επιτροπή επικουρεί στο έργο της μία γενική γραμματεία, που διευθύνει Γενικός Γραμματέας ο οποίος υπάγεται στον Πρόεδρο, που εκπροσωπεί το Προεδρείο.

Ο Γενικός Γραμματέας συμμετέχει με συμβουλευτική ιδιότητα στις συνεδριάσεις του Προεδρείου και τηρεί τα πρακτικά τους.

Εκτελεί της αποφάσεις που λαμβάνει το Προεδρείο ή ο Πρόεδρος κατ' εφαρμογή του παρόντος κανονισμού.

Ο Γενικός Γραμματέας μπορεί να εκχωρήσει τις αρμοδιότητές του μέσα σε όρια που ορίζει ο Πρόεδρος.

Αναλαμβάνει ενώπιον του Προεδρείου την επίσημη υποχρέωση να εκτελεί τα καθήκοντά του με ευσυνειδησία και με πλήρη αμεροληψία.

Το Προεδρείο, μετά από πρόταση του Γενικού Γραμματέα, αποφασίζει για την οργάνωση της γενικής γραμματείας, ώστε να εξασφαλίζεται η λειτουργία της ΟΚΕ και των οργάνων της και να επικουρούνται οι σύμβουλοι στην άσκηση των καθηκόντων τους.

Άρθρο 57

Διορισμοί

Οι εξουσίες που περιέρχονται με βάση τον κανονισμό υπηρεσιακής κατάστασης των υπαλλήλων των Κοινοτήτων στην αρχή που είναι αρμόδια για τους διορισμούς, ασκούνται:

- όσον αφορά τους υπαλλήλους των βαθμών 6 έως 8 της κατηγορίας Α και του γλωσσικού κλάδου και τους υπαλλήλους των κατηγοριών Β, Γ και Δ, από τον Γενικό Γραμματέα,

- όσον αφορά τους υπαλλήλους των βαθμών 4 και 5 της κατηγορίας Α και του γλωσσικού κλάδου, από τον Πρόεδρο μετά από πρόταση του Γενικού Γραμματέα,

- όσον αφορά τους άλλους υπαλλήλους και τον Γενικό Γραμματέα, από το Συμβούλιο, μετά από πρόταση του Προεδρείου, και με τη σύμφωνη γνώμη της Επιτροπής όσον αφορά την εφαρμογή των άρθρων 1, 13, 15 (παράγραφος 2), 16, 22, 29, 30, 31, 32, 38, 40, 41, 49, 50, 51, 78, 87, 88, 89 και 90 του κανονισμού υπηρεσιακής κατάστασης των υπαλλήλων, και από τον Πρόεδρο όσον αφορά την εφαρμογή των άλλων διατάξεων του κανονισμού αυτού.

Οι εξουσίες που περιέρχονται με βάση το καθεστώς που εφαρμόζεται στο λοιπό προσωπικό των Κοινοτήτων στην αρχή που είναι αρμόδια να συνάπτει συμβάσεις για πρόσληψη προσωπικού, ασκούνται:

- όσον αφορά τους έκτακτους υπαλλήλους των βαθμών 6 έως 8 της κατηγορίας Α και του γλωσσικού κλάδου καθώς και των κατηγοριών Β, Γ και Δ, από τον Γενικό Γραμματέα, όσον αφορά τους έκτακτους υπαλλήλους των βαθμών 4 και 5 της κατηγορίας Α και του γλωσσικού κλάδου, από τον Πρόεδρο μετά από πρόταση του Γενικού Γραμματέα και, όσον αφορά τους λοιπούς έκτακτους υπαλλήλους, από το Συμβούλιο με τη σύμφωνη γνώμη της Επιτροπής μετά από πρόταση του Προεδρείου,

- όσον αφορά τους ειδικούς συμβούλους, από τον Πρόεδρο σύμφωνα με τις διατάξεις του άρθρου 82 του καθεστώτος που εφαρμόζεται στο λοιπό προσωπικό,

- όσον αφορά τους επικουρικούς υπαλλήλους της κατηγορίας Α, ομάδα Ι, από τον Πρόεδρο, μετά από πρόταση του Γενικού Γραμματέα και, όσον αφορά τους λοιπούς, από τον Γενικό Γραμματέα,

- όσον αφορά τους τοπικούς υπαλλήλους, από τον Γενικό Γραμματέα.

Άρθρο 58

Γραμματεία του Προέδρου

Ο Πρόεδρος μπορεί να διαθέτει ιδιαίτερη γραμματεία.

Τα μέλη της γραμματείας αυτής προσλαμβάνονται ως έκτακτοι υπάλληλοι μέσα στα όρια των πιστώσεων του προϋπολογισμού, οι δε εξουσίες που περιέρχονται στην αρχή που είναι αρμόδια να συνάπτει συμβάσεις πρόσληψης ασκούνται από τον Πρόεδρο.

Άρθρο 59

Κατάσταση των προβλεπόμενων εξόδων και εσόδων

Ο Γενικός Γραμματέας υποβάλλει κάθε χρόνο στο Προεδρείο, πριν από την 1η Ιουνίου, σχέδιο κατάστασης των προβλεπόμενων εξόδων και εσόδων της Οικονομικής και Κοινωνικής Επιτροπής για το επόμενο οικονομικό έτος. Το Προεδρείο καταρτίζει την κατάσταση των προβλεπόμενων εξόδων και εσόδων της ΟΚΕ και τη διαβιβάζει σύμφωνα με τους όρους και τις προθεσμίες των δημοσιονομικών κανονισμών όπως προβλέπονται στο άρθρο 209 της συνθήκης για την ίδρυση της Ευρωπαϊκής Οικονομικής Κοινότητας και στο άρθρο 183 της συνθήκης για την ίδρυση της Ευρωπαϊκής Κοινότητας Ατομικής Ενέργειας.

Ο Πρόεδρος της Οικονομικής και Κοινωνικής Επιτροπής, σύμφωνα με τις διατάξεις του δημοσιονομικού κανονισμού, προβαίνει στην εκτέλεση της κατάστασης των εξόδων και εσόδων της Οικονομικής και Κοινωνικής Επιτροπής, η οποία επισυνάπτεται στο τμήμα ΙΙ του γενικού προϋπολογισμού των Ευρωπαϊκών Κοινοτήτων.

Άρθρο 60

Αλληλογραφία

Η αλληλογραφία που προορίζεται για την ΟΚΕ απευθύνεται στον Πρόεδρο ή τον Γενικό Γραμματέα στην έδρα της Οικονομικής και Κοινωνικής Επιτροπής.ΚΕΦΑΛΑΙΟ VIII

ΑΝΑΘΕΩΡΗΣΗ ΤΟΥ ΕΣΩΤΕΡΙΚΟΥ ΚΑΝΟΝΙΣΜΟΥ

Άρθρο 61

Η ΟΚΕ αποφασίζει με την απόλυτη πλειοψηφία των μελών της αν χρειάζεται να αναθεωρηθούν ορισμένα μέρη ή το σύνολο του παρόντος κανονισμού.

Για το σκοπό αυτό, αναθέτει σε επιτροπή που καλείται Επιτροπή Εσωτερικού Κανονισμού, στη σύνθεση της οποίας περιλαμβάνεται ένας γενικός εισηγητής σύμφωνα με το άρθρο 18 του παρόντος κανονισμού, να συντάξει έκθεση και σχέδιο κειμένου, με βάση τα οποία η ΟΚΕ προβαίνει στην υιοθέτηση των νέων διατάξεων με την απόλυτη πλειοψηφία των μελών της.

Οι νέες διατάξεις αρχίζουν να ισχύουν μόλις εγκριθούν από το Συμβούλιο.